**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz Ministru kabineta 2021. gada 18. marta sēdē (prot. Nr.28 42.§ "Informatīvais ziņojums "Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu"" 12.punkts) doto uzdevumu – ministrijām atbilstoši šajā sēdē atbalstītajam finansējumam 2021.gadam sagatavot un iesniegt apstiprināšanai Ministru kabinetā atsevišķus rīkojuma projektus par līdzekļu piešķiršanu no budžeta resora "74.Gadskārtējā valsts budžeta izstrādes procesā pārdalāmais finansējums" valsts budžeta programmas "Līdzekļi neparedzētiem gadījumiem” atbilstoši faktiski nepieciešamajam apmēram, ņemot vērā iepirkuma rezultātus, nepārsniedzot informatīvā ziņojuma "Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu" (turpmāk – informatīvais ziņojums) tabulā Nr.1 noteikto finansējumu 2021.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2021.gada 23.februāra sēdē (prot. Nr.19 9.§ "Informatīvais ziņojums "Par pieejamiem finanšu resursiem valsts budžeta programmā "Līdzekļi neparedzētiem gadījumiem" Covid-19 ierobežošanas vienreizēju pasākumu finansēšanai 2021.gadā un to izlietojumu, valsts parāda un plānotā deficīta līmeni" 5.punkts) dotajam uzdevumam Iekšlietu ministrija izvērtēja pasākumus, kas saistīti ar COVID krīzes pārvarēšanu un ekonomikas atlabšanu, un Ministru kabinets 2021. gada 18. marta sēdē (prot. Nr.28, 42.§, TA-589) pieņēma konceptuālu lēmumu atbalstīt papildu finansējumu ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā, tai skaitā Iekšlietu ministrijai 27 300 000 *euro* pasākumam "Infrastruktūras attīstības projektu īstenošana iekšlietu nozarē" (turpmāk – pasākums), tai skaitā Valsts ugunsdzēsības un glābšanas dienesta (turpmāk – VUGD) depo ēku būvniecībai. Šobrīd lielākā daļa depo ēku ir fiziski un morāli novecojušas un sliktā tehniskā stāvoklī, kas būtiski apgrūtina VUGD funkciju izpildi. Ēku pārbūve bieži vien nav iespējama, jo esošie zemes gabali ir par mazu. Tāpēc pasākuma ietvaros paredzēts uzbūvēt 8 jaunas depo ēkas, aprīkojot tās atbilstoši kvalitatīvai funkciju izpildei, vienlaikus nodrošinot drošus un mūsdienīgus darba apstākļus. Atsevišķās vietās plānots būvēt depo ēkas ar papildu telpām Valsts policijai (turpmāk – VP), kā arī Neatliekamās medicīniskās palīdzības dienestam (turpmāk – NMPD), kas atbilstu visām mūsdienu prasībām. Pasākuma īstenošana ļaus samazināt Iekšlietu ministrijas valdījumā un nomā esošo nekustamo īpašumu skaitu. Rezultātā tiks radīta kvalitatīva, videi un veselībai draudzīga infrastruktūra, kas veicinās gan ekoloģisko, gan ekonomisko, gan sociālo ilgtspējību, kas ir ilgtspējīgas būvniecības pamatā, tādējādi nodrošinot racionālu budžeta līdzekļu izlietošanu. Tiks samazināti ne tikai ēku ekspluatācijas izdevumi, bet arī paaugstināta to “pievienotā vērtība”, tiks veicināts atbalsts vietējiem ražotājiem un ekonomikai, kas palīdzēs mazināt Covid-19 radītās sekas. Tāpat tas varētu mazināt arī cilvēku aizplūšanu no Latvijas, kā arī tiktu uzlaboti ēkas dzīves cikla ekonomiskie rādītāji (ekonomiskums visā lietošanas laikā). Pasākuma ietvaros būtiski tiks uzlabota arī dienestu darbības efektivitāte un nodarbināto darba apstākļi, t.sk. paaugstināta strādājošo darba produktivitāte un apmierinātība, uzlabota dienestu savstarpējā sadarbība un attiecīgi arī reaģēšanas spējas, kā arī mazināta nevienlīdzība, nodrošinot pakalpojumu pieejamību, darbavietas, sociālo un veselības aprūpi. Bez tam tiks veicināta administratīvo teritoriju turpmākā attīstība, radot pozitīvu signālu potenciālajiem investoriem, veicinot ekonomiskās izaugsmes un konkurētspējas pieaugumu, kā arī tiks paaugstināts iekšlietu un veselības nozares prestižs sabiedrībā, veicinot sabiedrības uzticību drošības un glābšanas dienestiem.[1] ***Kandavā*** ir izvietotas VUGD un VP struktūrvienības. Kandavā plānots veidot administratīvo centru, kurā vienuviet tiks izvietotas gan VUGD, gan VP struktūrvienības, kas šobrīd izvietotas divos atsevišķos objektos. Papildus tam jaunajā ēkā plānots izvietot arī NMPD. Esošā VUGD depo ēka Tirgus laukumā 7, Kandavā nodota ekspluatācijā 1930.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām, turklāt tajā nav iespējams ievietot jauno ugunsdzēsības tehniku. Sliktā stāvoklī ir gan ēkas fasāde, gan iekštelpas. Ēkai piešķirts kultūras vēstures pieminekļa statuss, tādējādi ēkas pārbūve, lai pielāgotu to VUGD vajadzībām, nav iespējama. Kandavā plānots izbūvēt jaunu C kategorijas ugunsdzēsības depo, paredzot tajā arī telpas VP atbalsta punktam un NMPD struktūrvienībai. Objekta būvniecība paredzēta jaunā vietā – “Ūdenstornis Liepās”, kadastra Nr.9062 010 0156. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “ZENG”, kuras finanšu piedāvājums ir 1 710 016 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 35 254 *euro*. **Kopējās objekta izmaksas ir 1 745 270 *euro*, tai skaitā 2021.gadā – 283 662** ***euro.*** [2] ***Saulkrastos*** ir izvietotas VUGD un VP struktūrvienības. Saulkrastos plānota jauna C kategorijas ugunsdzēsības depo būvniecība. VP turpinās darbu esošajās telpās Noliktavas ielā 10A, Saulkrastos, kas atrodas Iekšlietu ministrijas valdījumā un ir labā stāvoklī. Esošā VUGD depo ēka Ainažu ielā 1, Saulkrastos nodota ekspluatācijā 1964.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām. Sliktā stāvoklī ir gan ēkas fasāde, gan iekštelpas. Ēkai ir caurs jumts, tā rezultātā griestos uzkrājas mitrums. Šļūteņu žāvēšanas tornis ir sliktā stāvoklī, netiek izmantots. Šļūtenes žāvē ārā zem nojumes, bet ziemā – garāžā uz grīdas. Zem depo ēkas atrodas pagrabs, kur tiek glabātas granulas. Pagraba telpā ir pilsētas ūdensvads, kas ir sliktā tehniskā stāvoklī. Administratīvā ēka ir ļoti sliktā stāvoklī un netiek izmantota. Ēkai atslēgta apkure un elektrība. Administratīvai un garāžu ēkām jumta segums ir bojāts, lietus notekūdeņi ieplūst iekštelpās, bojājot ēku konstrukcijas. Objekta būvniecība paredzēta jaunā vietā Rīgas ielā 86B, Saulkrastos. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “ZENG”, kuras finanšu piedāvājums ir 1 724 894 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 35 254 *euro*. **Kopējās objekta izmaksas ir 1 760 148 *euro*, tai skaitā 2021.gadā – 286 117** ***euro.***.[3] ***Rūjienā*** ir izvietotas VUGD un VP struktūrvienības. Rūjienā plānots veidot administratīvo centru, kurā vienuviet tiktu izvietotas gan VUGD, gan VP struktūrvienības, kas šobrīd izvietotas divos atsevišķos objektosPapildus tam jaunajā ēkā plānots izvietot arī NMPD. Esošā VUGD depo ēka Valdemāra ielā 9, Rūjienā nodota ekspluatācijā 1900.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām, turklāt tajā nav iespējams ievietot jauno ugunsdzēsības tehniku. Sliktā stāvoklī ir gan ēkas fasāde, gan iekštelpas. Ēkai piešķirts kultūras vēstures pieminekļa statuss, tādējādi ēkas pārbūve, lai pielāgotu to VUGD vajadzībām, nav iespējama. Rūjienā plānots izbūvēt jaunu D kategorijas ugunsdzēsības depo, paredzot tajā arī telpas VP atbalsta punktam un NMPD struktūrvienībai. Objekta būvniecība paredzēta jaunā vietā Ganību ielā 6, Rūjienā. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “ZENG”, kuras finanšu piedāvājums ir 1 259 483 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 23 928 *euro*. **Kopējās objekta izmaksas ir 1 283 411 *euro*, tai skaitā 2021.gadā 208 839** ***euro***.[4] ***Aizputē*** ir izvietotas VUGD un VP struktūrvienības. Aizputē plānots veidot administratīvo centru, kurā vienuviet tiktu izvietotas gan VUGD, gan VP struktūrvienības, kas šobrīd izvietotas divos atsevišķos objektos. Papildus tam jaunajā ēkā plānots izvietot arī NMPD. Esošā VUGD depo ēka Ziedu ielā 14A, Aizputē nodota ekspluatācijā 1956.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām, turklāt tajā nav iespējams ievietot jauno ugunsdzēsības tehniku. Sliktā stāvoklī ir gan ēkas fasāde, gan iekštelpas. Viena ēkas siena atdalās no pamatiem. Šļūteņu žāvēšanas tornis ir sliktā stāvoklī un netiek izmantots. Nav telpu inventāra glabāšanai, apmācībām un fiziskām aktivitātēm. Darba telpas, virtuve un atpūtas telpas atrodas vienuviet. VP šobrīd izvietota nomas objektā Avotu ielā 2, Aizputē. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “ZENG”, kuras finanšu piedāvājums ir 1 271 834 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 23 928 *euro*. **Kopējās objekta izmaksas ir 1 295 762 *euro*, tai skaitā 2021.gadā 210 877** ***euro.***  [5] ***Priekulē*** šobrīd ir izvietotas VUGD un VP struktūrvienības. Priekulē plānots veidot administratīvo centru, kurā vienuviet tiktu izvietots gan VUGD, gan VP struktūrvienības, kas šobrīd izvietotas divos atsevišķos objektos. Esošā VUGD depo ēka Raiņa ielā 7, Priekulē nodota ekspluatācijā 1930.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām. Sliktā stāvoklī ir gan ēkas fasāde, gan iekštelpas. Priekulē plānots izbūvēt jaunu D kategorijas ugunsdzēsības depo, paredzot tajā arī telpas VP atbalsta punktam. Objekta būvniecība paredzēta jaunā vietā Galvenā ielā 6, Priekulē. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “RERE BŪVE”, kuras finanšu piedāvājums ir 1 366 946 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 44 761 *euro*. **Kopējās objekta izmaksas ir 1 411 707 *euro*, tai skaitā 2021.gadā 227 462 *euro.*** [6] ***Dagdā*** ir izvietotas VUGD, VP un VRS struktūrvienības. Dagdā plānots veidot administratīvo centru, kurā vienuviet tiktu izvietots gan VUGD, gan VP struktūrvienības, kas šobrīd izvietotas divos atsevišķos objektos. VRS, ņemot vērā tā darba specifiku, turpinās darbu esošajās telpās Latvijas Republikas un Baltkrievijas Republikas pierobežā, kā arī Šķaunes RSN. Esošā VUGD depo ēka Rēzeknes ielā 2, Dagdā nodota ekspluatācijā 1900.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām. Sliktā stāvoklī ir gan ēkas fasāde, gan iekštelpas. Nav vietas šļūteņu žāvēšanai, siltā laikā tās žāvē uz žoga. Dagdā plānots izbūvēt jaunu D kategorijas ugunsdzēsības depo, paredzot tajā arī telpas VP atbalsta punktam. Objekta būvniecība paredzēta jaunā vietā Daugavpils ielā 16A, Dagdā. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “RERE BŪVE”, kuras finanšu piedāvājums ir 1 448 738 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 44 761 *euro*. **Kopējās objekta izmaksas ir 1 493 499 *euro*, tai skaitā 2021.gadā 240 958** ***euro.***.[7] ***Ilūkstē*** ir izvietotas VUGD un VP struktūrvienības. Ilūkstē plānots veidot administratīvo centru, kurā vienuviet tiktu izvietots gan VUGD, gan VP struktūrvienības, kas šobrīd izvietotas divos atsevišķos objektos. Esošā VUGD depo ēka Raiņa ielā 21, Ilūkstē nodota ekspluatācijā 1960.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām, turklāt tajā nav iespējams ievietot jauno ugunsdzēsības tehniku, un nav iespējama arī ēkas pārbūve. Sliktā stāvoklī ir gan ēkas fasāde, gan iekštelpas, kā arī šļūteņu žāvēšanas tornis. Darba telpas vienlaikus kalpo kā nodarbību un atpūtas telpa. Ēkai ir šīfera jumts. Ilūkstē plānots izbūvēt jaunu D kategorijas ugunsdzēsības depo, paredzot tajā arī telpas VP atbalsta punktam. Objekta būvniecība paredzēta blakus esošajai objektam. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “RERE BŪVE”, kuras finanšu piedāvājums ir 1 357 590 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 32 664 *euro* ā. **Kopējās objekta izmaksas ir 1 390 254 *euro*, tai skaitā 2021.gadā 225 400** ***euro.*** [8] ***Iecavā*** šobrīd izvietots tikai VUGD. Iecavā plānots veidot administratīvo centru, kurā vienuviet tiktu izvietots gan VUGD, gan VP atbalsta punkts. Esošā VUGD depo ēka Rīgas ielā 18A, Iecavā nodota ekspluatācijā 1910.gadā. Ēka ir sliktā tehniskā stāvoklī, kā arī neatbilst ugunsdzēsības depo minimālajām prasībām. Sliktā stāvoklī ir gan ēkas fasāde, gan iekštelpas. Daļa ēkas pieder Iecavas novada pašvaldībai. Iecavā plānots izbūvēt jaunu D kategorijas ugunsdzēsības depo, paredzot tajā arī telpas VP atbalsta punktam. Objekta būvniecība paredzēta jaunā vietā. Saskaņā ar veikto iepirkumu (Iepirkuma identifikācijas Nr. IeM NVA 2021/35) būvdarbu veikšanai uzvarēja SIA “RERE BŪVE”, kuras finanšu piedāvājums ir 1 366 807 *euro*, bet būvuzraudzības nodrošināšanā uzvarēja SIA “P.M.G.”, kuras finanšu piedāvājums ir 32 664 *euro*. **Kopējās objekta izmaksas ir 1 399 471 *euro*, tai skaitā 2021.gadā 226 921 *euro.*** Rīkojuma projekts paredz:1. Uzdevumu Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Nodrošinājuma valsts aģentūrai) 1 910 236 *euro* augstas gatavības projektu (jaunu ugunsdzēsības depo būvniecība Aizputē, Dagdā, Iecavā, Ilūkstē, Kandavā, Priekulē, Rūjienā, Saulkrastos) īstenošanai Covid-19 krīzes seku pārvarēšanas un ekonomikas atlabšanas pasākuma “Infrastruktūras attīstības projektu īstenošana iekšlietu nozarē” ietvaros.
2. Uzdevumu Iekšlietu ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši 1. punktam.
3. Uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 910 236 | 0 | 0 | 0 | 0 | 0 |
| 2.1. valsts pamatbudžets | 0 | 1 910 236 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 910 236 | 0 | 0 | 0 | 0 | 0 |
| 3.1. valsts pamatbudžets | 0 | -1 910 236 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1 910 236 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Ministru kabineta 2021. gada 18. marta sēdē (prot. Nr.28, 42.§, TA-589) pieņemto konceptuālo lēmumu atbalstīt papildu finansējumu ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā Iekšlietu ministrijai pasākumam “Infrastruktūras attīstības projektu īstenošana iekšlietu nozarē” atbalstīts finansējums 27 300 000 *euro* apmērā, tajā skaitā Valsts ugunsdzēsības un glābšanas dienesta depo ēku būvniecībai. Saskaņā ar veikto iepirkumu “Astoņu jaunu C un D kategorijas Valsts ugunsdzēsības un glābšanas dienesta depo būvniecība” (Iepirkuma identifikācijas Nr. IeM NVA 2021/35) 8 jaunu depo būvniecības un būvuzraudzības kopējās izmaksas ir **11 779 522 *euro*** apmērā, tai skaitā 2021.gadā plānoti izdevumi **1 910 236 *euro***apmērā, lai nodrošinātu būvniecības ieceres dokumentācijas izstrādes darbus, to uzraudzību un avansa maksājumus; 2022.gadā plānoti ar depo būvniecību saistītie izdevumi **9 869 286 *euro*** apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. |
| 8. Cita informācija | Izdevumi 2021.gadā tiek segti no valsts budžeta programmas 02.00.00 "Līdzekļi neparedzētiem gadījumiem". Priekšlikumi izdevumiem 2022.gadā tiks iesniegti Finanšu ministrijā atbilstoši atbalstītajam finansējumam 2022.gadam atbilstoši faktiski nepieciešamajam apmēram, ņemot vērā iepirkuma rezultātus, nepārsniedzot informatīvā ziņojuma tabulā Nr.1 noteikto finansējumu 2022.gadam.Saskaņā ar Ministru kabineta 2021. gada 18. marta sēdē (prot. Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” 13.punkts) nolemto, jautājums par depo būvniecībai nepieciešamo finansējumu 2022. gadam tiks izskatīts likumprojekta “Par valsts budžetu 2022.gadam” sagatavošanas un izskatīšanas procesā.  |
|  |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Ministru prezidents Arturs Krišjānis Kariņš

Iekšlietu ministre Marija Golubeva

Iesniedzējs:

Iekšlietu ministre Marija Golubeva

Vīza:

Valsts sekretārs Dimitrijs Trofimovs

02.07.2021. 10:12

2675

Avotiņš, 67219136

gatis.avotins@agentura.iem.gov.lv